b'\n_START_ARTICLE_\nMbeyan alue\n_START_PARAGRAPH_\nMbeyan alue  on yksi Tansanian 30 hallinnollisesta alueesta (mkoa eli region). Se sijaitsee Sambian rajalla maan lounaisosassa._NEWLINE_Alueen pinta-ala on 60\xc2\xa0350 neli\xc3\xb6kilometri\xc3\xa4. Vuonna 2005 siell\xc3\xa4 arvioitiin olevan noin 2,2 miljoonaa asukasta. Alueen p\xc3\xa4\xc3\xa4kaupunki on  Mbeya. _NEWLINE_Mbeyan pinta-alasta noin puolet soveltuu viljelykseen, toinen puoli on kuivuuden takia viljelykseen soveltumatonta. Seutu tuottaa muille alueille viet\xc3\xa4vi\xc3\xa4 elintarvikkeita, kuten maissia, riisi\xc3\xa4, perunoita, palkokasveja ja vihanneksia. Rahatuloja saadaan kahvin, teen, pyrethrumin (josta saadaan pyretriini\xc3\xa4), puuvillan, tupakan ja kaakaon viljelyst\xc3\xa4. Alueelta l\xc3\xb6ydettiin kultaa 1930-luvulla, mutta p\xc3\xa4\xc3\xa4osa kaivostoiminnasta on pienimuotoista. 80\xc2\xa0% ik\xc3\xa4luokasta k\xc3\xa4vi vuonna 1995 alakoulua. Vanhemmat oppilaat keskeytt\xc3\xa4v\xc3\xa4t koulun eri syist\xc3\xa4. Teenviljelyalueilla keskeytyksen syyn\xc3\xa4 on meno t\xc3\xb6ihin perheen viljelmille, kun taas etenkin Chunyan alueella tyt\xc3\xb6t menev\xc3\xa4t naimisiin nuorina ja keskeytt\xc3\xa4v\xc3\xa4t koulun raskauden takia.'